Folketing
2006-02-03

Vi vil klart prøve at finde ud af, hvis der er nogle forskelle, hvad det så er, de forskelle drejer sig om. Vi står ikke bare uden videre på EU-Kommissionens side. Det er klart, at vi vil forbeholde os retten til at kigge på forslaget totalt, og det er det, vi vil gøre i udvalget. Med hensyn til hvornår man skal behandle det, så kunne man jo også sige, at man kunne behandle det, når der var givet et mandat, og hvis der var uenighed om det mandat, sådan at man offentligt kunne forklare, hvori denne her uenighed består, for i øjeblikket er der jo ikke nogen uenighed. Vi mener ikke, at den her aftale skal omfatte Vestsahara, men Enhedslisten har altså åbenbart bare brug for at have et beslutningsforslag, hvorom der står: Det sikrede Enhedslisten. Og det vil vi helt ærligt ikke bidrage til, fordi vi synes, at de tager patent på noget, vi alle sammen er enige om.